คำสั่งนายกรัฐมนตรีคำสั่งนายกรัฐมนตรีที่ พิเศษ๑/๒๕๕๗เรื่องการจัดตั้งศูนย์รักษาความสงบ[๑] ตามที่ได้มีประกาศสถานการณ์ฉุกเฉินที่มีความร้ายแรงในเขตท้องที่กรุงเทพมหานครจังหวัดนนทบุรี อำเภอลาดหลุมแก้ว จังหวัดปทุมธานี และอำเภอบางพลีจังหวัดสมุทรปราการ ลงวันที่ ๒๑ มกราคม พ.ศ. ๒๕๕๗ แล้ว นั้นเพื่อให้การดำเนินการแก้ไขสถานการณ์ฉุกเฉินเป็นไปอย่างเหมาะสมและมีประสิทธิภาพอาศัยอำนาจตามมาตรา ๗ วรรคสาม วรรคห้า และวรรคหก มาตรา ๘ มาตรา ๙ มาตรา ๑๑ และมาตรา๑๕ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘คณะรัฐมนตรีจึงมีมติให้จัดตั้งศูนย์รักษาความสงบ (ศรส.)โดยมีองค์ประกอบและอำนาจหน้าที่ของผู้ปฏิบัติงาน ดังนี้ข้อ ๑ ให้ศูนย์รักษาความสงบ (ศรส.)เป็นหน่วยงานพิเศษตามมาตรา ๗ วรรคห้า แห่งพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ โดยมีผู้ปฏิบัติงาน ดังต่อไปนี้๑.๑ รัฐมนตรีว่าการกระทรวงแรงงาน ผู้อำนวยการ๑.๒ ผู้บัญชาการตำรวจแห่งชาติ รองผู้อำนวยการ๑.๓ ปลัดกระทรวงกลาโหม รองผู้อำนวยการ๑.๔ ผู้แทนผู้บัญชาการทหารสูงสุด กรรมการ๑.๕ ผู้แทนผู้บัญชาการทหารบก กรรมการ๑.๖ ผู้แทนผู้บัญชาการทหารเรือ กรรมการ๑.๗ ผู้แทนผู้บัญชาการทหารอากาศ กรรมการ๑.๘ ปลัดกระทรวงยุติธรรม กรรมการ๑.๙ ปลัดกระทรวงมหาดไทย กรรมการ๑.๑๐ ปลัดกระทรวงการต่างประเทศ กรรมการ๑.๑๑ ปลัดกระทรวงสาธารณสุข กรรมการ๑.๑๒ ปลัดกระทรวงคมนาคม กรรมการ๑.๑๓ ปลัดกระทรวงเทคโนโลยีสารสนเทศ กรรมการและการสื่อสาร๑.๑๔ ปลัดกระทรวงพลังงาน กรรมการ๑.๑๕ อัยการสูงสุด กรรมการ๑.๑๖ เลขาธิการคณะกรรมการกฤษฎีกา กรรมการ๑.๑๗ เลขาธิการคณะกรรมการป้องกัน กรรมการและปราบปรามการฟอกเงิน๑.๑๘ ผู้อำนวยการสำนักข่าวกรองแห่งชาติ กรรมการ๑.๑๙ อธิบดีกรมประชาสัมพันธ์ กรรมการ๑.๒๐ ผู้อำนวยการสำนักงบประมาณ กรรมการ๑.๒๑อธิบดีกรมป้องกันและบรรเทาสาธารณภัย กรรมการ๑.๒๒ อธิบดีกรมสอบสวนคดีพิเศษ กรรมการ๑.๒๓เลขาธิการสถาบันการแพทย์ฉุกเฉินแห่งชาติ กรรมการ๑.๒๔ ผู้ว่าราชการกรุงเทพมหานคร กรรมการ๑.๒๕ ผู้ว่าราชการจังหวัดนนทบุรี กรรมการ๑.๒๖ ผู้ว่าราชการจังหวัดปทุมธานี กรรมการ๑.๒๗ ผู้ว่าราชการจังหวัดสมุทรปราการ กรรมการ๑.๒๘ เลขาธิการสภาความมั่นคงแห่งชาติ กรรมการและเลขานุการ๑.๒๙ ผู้แทนเลขาธิการกองอำนวยการรักษา กรรมการและผู้ช่วยเลขานุการความมั่นคงภายในราชอาณาจักร๑.๓๐ ข้าราชการทหาร ข้าราชการตำรวจและข้าราชการพลเรือนซึ่งเป็นผู้ปฏิบัติหน้าที่หรือได้รับมอบหมายให้ปฏิบัติหน้าที่ในเขตท้องที่ตามประกาศสถานการณ์ฉุกเฉินที่มีความร้ายแรงข้อ ๒ ให้ผู้ปฏิบัติงานในศูนย์รักษาความสงบ(ศรส.) เป็นพนักงานเจ้าหน้าที่ตามพระราชกำหนดการบริหารราชการในสถานการณ์ฉุกเฉิน พ.ศ.๒๕๔๘โดยอยู่ภายใต้การบังคับบัญชาของหัวหน้าผู้รับผิดชอบในการแก้ไขสถานการณ์ฉุกเฉินข้อ ๓ ให้ศูนย์รักษาความสงบ (ศรส.)มีอำนาจหน้าที่ดังต่อไปนี้๓.๑ ปฏิบัติหน้าที่ตามพระราชกำหนดการบริหารราชการในสถานการณ์ฉุกเฉิน พ.ศ.๒๕๔๘ กฎหมายที่โอนมาเป็นอำนาจหน้าที่ของนายกรัฐมนตรีหรือกฎหมายที่นายกรัฐมนตรีรักษาการและประกาศของนายกรัฐมนตรี ทั้งนี้เท่าที่จำเป็นในการปฏิบัติงานให้สถานการณ์ฉุกเฉินยุติลง๓.๒ จัดโครงสร้างขององค์กรให้เหมาะสมแก่การปฏิบัติหน้าที่และจัดให้มีหน่วยงาน หรือศูนย์ปฏิบัติการ เพื่อเป็นองค์กรปฏิบัติการได้ตามที่เห็นสมควร๓.๓ดำเนินการด้านการข่าวและต่อต้านข่าวกรองที่เกี่ยวกับสถานการณ์การก่อความไม่สงบและที่เป็นภัยต่อความมั่นคงของรัฐหรือการปกครองระบอบประชาธิปไตยอันมีพระมหากษัตริย์ทรงเป็นประมุข๓.๔ ดำเนินการประชาสัมพันธ์เผยแพร่ข้อมูลข่าวสารที่ถูกต้องตามความเป็นจริงเพื่อเสริมสร้างความเข้าใจอันดีระหว่างรัฐบาลประชาชน และกลุ่มผู้ก่อความไม่สงบ รวมทั้งปฏิบัติการจิตวิทยาที่เกี่ยวข้อง๓.๕ จัดกำลังตำรวจ ทหารและพลเรือนดำเนินการตามแผนรักษาความปลอดภัยบุคคลสำคัญและสถานที่สำคัญต่าง ๆรวมทั้งประสานให้ส่วนราชการหรือหน่วยงานของรัฐที่เกี่ยวข้อง ซึ่งเป็นเจ้าของสถานที่นั้นๆ ดำเนินการป้องกันตนเองตามความสามารถเป็นอันดับแรก๓.๖ จัดชุดปฏิบัติการจากตำรวจ ทหารและฝ่ายพลเรือนเข้าระงับการก่อความไม่สงบและช่วยเหลือบรรเทาความเดือดร้อนของประชาชนที่เกี่ยวกับสถานการณ์ฉุกเฉิน๓.๗ มอบหมายให้ส่วนราชการและหน่วยงานของรัฐที่เกี่ยวข้องสนับสนุนกำลังพล งบประมาณ วัสดุครุภัณฑ์ ยานพาหนะ และเครื่องมือเครื่องใช้ต่าง ๆเพื่อดำเนินการแก้ไขสถานการณ์ฉุกเฉิน๓.๘ เรียกให้ส่วนราชการหรือหน่วยงานของรัฐ ข้าราชการหรือเจ้าหน้าที่ของรัฐที่เกี่ยวข้องเข้าร่วมประชุม ชี้แจง ให้ข้อมูลข่าวสารจัดส่งเอกสาร หรือดำเนินการอื่นใดตามที่เห็นสมควร๓.๙แต่งตั้งคณะที่ปรึกษาหรือเจ้าหน้าที่เพื่อดำเนินการแก้ไขสถานการณ์ฉุกเฉินได้ตามความจำเป็น๓.๑๐ ดำเนินการอื่น ๆ ตามที่นายกรัฐมนตรีหรือคณะรัฐมนตรีมอบหมายข้อ ๔ ให้พนักงานเจ้าหน้าที่มีอำนาจเช่นเดียวกับพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาเว้นแต่การใช้อำนาจสอบสวนต้องเป็นพนักงานเจ้าหน้าที่ซึ่งเป็นข้าราชการฝ่ายพลเรือนซึ่งดำรงตำแหน่งตั้งแต่ระดับ๓ เจ้าหน้าที่ฝ่ายทหารซึ่งมียศตั้งแต่ร้อยตรี เรือตรี และเรืออากาศตรีหรือเจ้าหน้าที่ฝ่ายตำรวจซึ่งมียศตั้งแต่ร้อยตำรวจตรีขึ้นไปทั้งนี้ ตั้งแต่บัดนี้เป็นต้นไปสั่ง ณวันที่ ๒๑ มกราคม พ.ศ. ๒๕๕๗ยิ่งลักษณ์ชินวัตรนายกรัฐมนตรีปริยานุช/ผู้จัดทำ๓๐ มกราคม ๒๕๕๗จุฑามาศ/ผู้ตรวจ๒๐ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๓ ง/หน้า ๕/๒๑ มกราคม ๒๕๕๗